|  |  |  |  |  |
| --- | --- | --- | --- | --- |
| **VšĮ Rokiškio psichiatrijos ligoninė** | **Informacijos pacientui ir apie pacientą teikimas** | | **Galioja**  **Nuo 2024-07-03** | **P-14.02.01.02-4** |
| **Parengė**  **Vidaus medicininio audito skyriaus auditorė**  **l.e. vidaus medicininio audito skyriaus vedėjo pareigas Gitana Kliaugienė**  **2024-06** | | **Patvirtinta**  **VšĮ Rokiškio psichiatrijos ligoninės direktoriaus**  **2024 m. liepos 2 d. įsakymu Nr. 42** | | |

**1. Paskirtis**

Ši procedūra nustato informacijos apie paciento sveikatos būklę, diagnozes ir gydymą, taip pat visos kitos informacijos apie pacientą, kuris gydosi ar buvo gydomas VšĮ Rokiškio psichiatrijos ligoninėje, teikimo pacientui, jo atstovams, sveikatos priežiūros įstaigoms, valstybės institucijoms ir kitiems asmenims bei šios informacijos panaudojimo tvarką.

**2. Taikymo sritis**

Šią procedūrą taiko VšĮ Rokiškio psichiatrijos ligoninės personalas, kuris panaudoja bei teikia pagal kompetenciją informaciją apie paciento sveikatos būklę, diagnozę, gydymą ir kitą informaciją pacientui, paciento atstovams, valstybės institucijoms, kitiems asmenims, turintiems teisę gauti tokią informaciją, Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka.

**3. Santrumpos ir paaiškinimai**

**Direktorius –** VšĮ Rokiškio psichiatrijos ligoninės direktorius

**F** – forma

**KVS** – kokybės vadybos sistema

**Ligoninė** – VšĮ Rokiškio psichiatrijos ligoninė

**LR** – Lietuvos Respublika

**P** – procedūra

**SAM** - Sveikatos apsaugos ministerija

**Asmens sveikatos (medicininės) paslapties saugojimas arba konfidencialumas –** asmens sveikatos priežiūros darbuotojų pareiga be pacientų ar jų atstovų sutikimo neatskleisti informacijos apie paciento sveikatos būklę, diagnozę, prognozę, gydymą ir kitus asmeninio pobūdžio faktus, kuriuose sveikatos priežiūros darbuotojai sužinojo atlikdami profesines ar darbo pareigas.

**Konsiliumas** – ne mažiau kaip trijų gydytojų pasitarimas, kurio tikslas – įvertinti paciento sveikatos būklę, diagnozuoti ligą, išsiaiškinti ir nustatyti gydymo galimybes. Konsiliumo sudarymo tvarką nustato ligoninės direktorius.

**Pacientas** – asmuo, kuris naudojasi sveikatos priežiūros įstaigų teikiamomis paslaugomis, nepaisant to, ar jis sveikas, ar ligonis.

**Paciento atstovas** – įstatyminis atstovas (tėvai, įtėviai, globėjai, rūpintojai) ar atstovas pagal pavedimą. Atstovų pagal pavedimą įgaliojimų įforminimas turi būti atliktas LR įstatymų numatyta tvarka.

**Paciento (paciento atstovo) prašymas** – su teisių ar teisėtų interesų pažeidimu nesusijęs rašytinis kreipimasis į ligoninės direktorių, kai prašoma paaiškinti apie teikiamas sveikatos priežiūros paslaugas, suteikti informaciją ar gauti pageidaujamus dokumentus.

**Paciento (paciento atstovo) skundas** – rašytinis kreipimasis į ligoninės direktorių ar kompetentingą valstybės instituciją, kai nurodomos pažeistos paciento teisės ar teisėti interesai.

**Rašytinės informacijos teikimo paslauga –** rašytinės informacijos iš medicinos dokumentų apie pacientą ir jam suteiktas paslaugas (įskaitant diagnozės ir gydymo aprašymus) parengimas ir pateikimas.

**4. Kompetencija, atsakomybė ir įgaliojimai**

**4.1. Budintis gydytojas:**

4.1.1. Atsako už informacijos apie pacientą konfidencialumą.

4.1.2. Atsako už informacijos apie pacientą pateikimą valstybės institucijoms, asmens sveikatos priežiūros įstaigoms, paciento įstatyminiams atstovams LR įstatymų nustatyta tvarka.

4.1.3. Informuoja pacientą apie jo sveikatą arba gali atsisakyti tokią informaciją teikti, jeigu tokia informacija aiškiai sąlygoja pacientui rimtą žalą.

**4.2. Gydantis gydytojas:**

4.2.1. Atsako už informacijos apie paciento sveikatą konfidencialumą.

4.2.2. Atsako už informacijos pacientui apie jo sveikatą pateikimą arba atsisakymą tokią informaciją teikti, jeigu tokia informacija aiškiai sąlygoja pacientui rimtą žalą.

4.2.3. Gavęs paciento raštišką sutikimą, informuoja paciento įstatyminius atstovus apie paciento sveikatą.

4.2.4. Atsako už atsakymų į asmens sveikatos priežiūros įstaigų, valstybės institucijų ar paciento atstovų pagal pavedimą raštus dėl jo gydytų ar gydomų pacientų parengimą ir pateikimą skyriaus vedėjui pasirašyti.

**4.3. Skyriaus vedėjas:**

4.3.1. Atsako už informacijos apie paciento sveikatą konfidencialumą.

4.3.2. Atsako už tai, kad visi skyriaus darbuotojai būtų supažindinti su informacijos apie pacientus teikimo tvarka.

4.3.3. Kontroliuoja, kad skyriaus personalas laikytųsi informacijos apie pacientus teikimo tvarkos.

4.3.4. Patikrina ir pasirašo gydytojų ar kitų skyriaus darbuotojų parengtus raštus, kuriuose teikiama informacija apie skyriuje gydytą ar gydomą pacientą.

**4.4.** **Slaugytojos:**

4.4.1. Atsako už informacijos apie pacientą konfidencialumą.

4.4.2. Teikia informaciją apie pacientą jo atstovams, valstybės institucijoms ar asmens sveikatos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdamos paciento raštišką sutikimą, kai tokiai informacijai teikti jis reikalingas.

**4.5. Socialiniai darbuotojai**

4.5.1. Atsako už informacijos apie pacientą konfidencialumą.

4.5.2. Teikia informaciją apie pacientą jo atstovams, valstybės institucijoms ar asmens sveikatos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdami paciento raštišką sutikimą, kai tokiai informacijai teikti jis reikalingas.

**4.6. Priėmimo ir bendrosios psichiatrijos skyriaus slaugytoja:**

4.6.1. Supažindina pacientą (jo atstovą) su ligoninės vidaus tvarkos taisyklėmis

4.6.2. Atsako už informacijos apie pacientą konfidencialumą.

4.6.3. Teikia informaciją (**pacientui sutikus**) paciento atstovams tik apie patį paciento hospitalizavimo faktą.

4.6.4. Teikia informaciją Rokiškio rajono policijos komisariatui apie visus atvejus, kai į priėmimo ir bendrosios psichiatrijos skyrių kreipiasi ar pristatomi asmenys, kurių gyvybei kelia pavojų padaryti kūno sužalojimai, taip pat asmenys, kurių gyvybei pavojus negresia, tačiau jiems padarytos durtinės, pjautinės, šautinės ar dėl sprogimo atsiradusios žaizdos arba kitokio pobūdžio kūno sužalojimai, kurie gali būti susiję su nusikaltimais.

4.6.5. Teikia informaciją savivaldybės vaiko teisių apsaugos skyriui pagal nepilnamečio gyvenamąją vietą esant būtinumui nedelsiant ginti nepilnamečio teises ir interesus, taip pat esant pagrįstų įtarimų, kad pažeistos jo teisės.

**5. Aprašymas**

**5.1. Informacijos pacientui teikimas**

5.1.1. Visa informacija apie paciento buvimą ligoninėje, gydymą, sveikatos būklę, diagnozę, prognozę ir gydymą, taip pat visa kita asmeninio pobūdžio informacija apie pacientą laikoma konfidencialia net ir po paciento mirties. Tokios konfidencialios informacijos saugojimo tvarką nustato Europos žmogaus teisių ir pagrindinių laisvių apsaugos konvencija, Lietuvos Respublikos įstatymai ir LR SAM tvirtinami teisės aktai.

5.1.2. Pacientas turi teisę:

5.1.2.1. gauti informaciją apie ligoninėje teikiamas asmens sveikatos priežiūros paslaugas ir galimybes jomis pasinaudoti;

5.1.2.2. gauti informaciją apie jam sveikatos priežiūros paslaugas teikiantį sveikatos priežiūros specialistą (vardą, pavardę, pareigas) ir informaciją apie jo profesinę kvalifikaciją.

5.1.2.3. gauti informaciją apie savo sveikatos būklę, ligos diagnozę, medicininių tyrimų duomenis, ligoninėje taikomus ar gydytojui žinomus kitus gydymo ar tyrimo būdus, galimą riziką, komplikacijas, šalutinį poveikį, gydymo prognozę ir kitas aplinkybes, kurios gali turėti įtakos paciento apsisprendimui sutikti ar atsisakyti siūlomo gydymo, taip pat apie padarinius atsisakius siūlomo gydymo;

5.1.2.4. susipažinti su savo medicininiais dokumentais;

5.1.2.5. gauti medicininių dokumentų išrašą;

5.1.2.6. susipažinti su ligoninės vidaus tvarkos taisyklėmis (hospitalizavimo metu) ir skyriaus vidaus tvarkos taisyklėmis (į skyrių atvykimo dieną). Gavęs tokią informaciją, pacientas patvirtina tai parašu „Paciento (paciento atstovo) informavimo lape“ (Priedas 1).

5.1.2.7. 5.1.2.3.p. nurodyta informacija pacientui gali būti nesuteikta tik tais atvejais, jeigu tai pakenktų paciento sveikatai ar sukeltų pavojų jo gyvybei arba kai pacientas atsisako šios informacijos. Sprendimą neteikti pacientui informacijos, kuri gali pakenkti paciento sveikatai ar sukelti pavojų jo gyvybei, priima gydantis gydytojas, išskyrus atvejus, kai įstatymai nustato kitokią tokio sprendimo priėmimo tvarką. Apie sprendimo neteikti informacijos priėmimą ir jo motyvus pažymima Gydymo stacionare ligos istorijoje (F 003/a) ir informuojamas skyriaus personalas.

5.1.2.8. Kai hospitalizuojamas nepilnametis pacientas, apie jo hospitalizavimą informuojami įstatyminiai atstovai ir informacija apie paciento ligos diagnozę, gydymo metodus, medicininių tyrimų duomenis bei gydymo prognozę teikiama jiems.

5**.1.3. Paciento teisė susipažinti su įrašais savo medicinos dokumentuose privalo būti užtikrinta:**

5.1.3.1. **ne vėliau kaip per 1 darbo dieną** nuo paciento kreipimosi žodžiu ar raštu į ligoninę dienos, leidžiant susipažinti su jo medicinos dokumentų originalais ligoninės nustatytoje vietoje;

5.1.3.2. padarant ir išduodant paciento medicinos dokumentų kopijas **ne vėliau kaip per 1 darbo dieną** nuo paciento kreipimosi žodžiu ar raštu į ligoninę dienos;

5.1.3.3. išduodant diagnozės ir gydymo aprašymus šiuos procedūros ir LR SAM ministro 2024 m. kovo 5 d. įsakymo Nr. V-288 „Dėl rašytinės informacijos, įskaitant ir konfidencialią, apie pacientą ir jam suteiktas paslaugas teikimo ir šios paslaugos apmokėjimo tvarkos aprašo patvirtinimo ir paciento teisės susipažinti su įrašais savo medicinos dokumentuose įgyvendinimo (aktualia redakcija) nustatyta tvarka ir terminais;

5.1.3.4. šios procedūros 5.1.3.2 ir 5.1.3.3.p. nurodyti dokumentai parengiami ir išduodami paciento lėšomis, išskyrus atvejus, jei pacientas dėl jų kreipiasi pirmą kartą. **Tais atvejais, kai pacientas dėl šios procedūros 5.1.3.2.p. ir 5.1.3.3.p. nurodytų dokumentų išdavimo kreipiasi pirmą kartą, jie išduodami ligoninės lėšomis.**

**5.2. Rašytinės informacijos, įskaitant ir konfidencialią, apie pacientą ir jam suteiktas paslaugas teikimo tvarka**

5.2.1. Rašytinės informacijos teikimo paslauga, išskyrus 5.1.3.4.p. nurodytais atvejais, yra mokama, kai ji nesusijusi su asmens sveikatos priežiūros paslaugų teikimu.

5.2.2. Asmuo, Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka turintis teisę gauti rašytinę informaciją ir norintis šią informaciją gauti, ligoninei pateikia raštišką prašymą suteikti rašytinę informaciją, asmens tapatybę patvirtinantį dokumentą (išskyrus šios procedūros 5.2.4.p. nurodytus atvejus) ir raštišką paciento sutikimą teikti jo asmens duomenis, sudarančius rašytinę informaciją, šiam asmeniui, išskyrus procedūros 5.2.8.p. nurodytus atvejus. Prašyme turi būti nurodytas prašymą teikiančio asmens vardas, pavardė, gyvenamosios vietos adresas, telefono ryšio Nr. ir (arba) el. pašto adresas, norimos gauti informacijos pobūdis, apimtis ir jos panaudojimo tikslas.

5.2.3. Pacientas ar jo atstovas ligoninei pateikia prašymą, asmens tapatybę patvirtinantį dokumentą, o jei ligoninei prašymą pateikia paciento atstovas, tai kartu su asmens dokumentu (išskyrus šios procedūros 5.2.4.p. nurodytus atvejus) privalo pateikti ir atstovavimą patvirtinantį dokumentą (įgaliojimą ir įgalioto asmens asmens tapatybę patvirtinančio dokumento kopiją, sutarties su advokatu dėl teisinių paslaugų kopiją ar šios sutarties išrašą, kuriame nurodyti Lietuvos Respublikos advokatūros įstatymo 49 straipsnio 2 dalyje nurodyti duomenys, ir advokato pažymėjimą (išskyrus procedūros 5.2.4.p. nurodytus atvejus). Jei prašymą teikia vaiko tėvai, – vaiko gimimo liudijimo, jei prašymą teikia globėjas ar rūpintojas, – jo asmens tapatybę patvirtinančio dokumento kopiją (išskyrus procedūros 5.2.4 p. nurodytus atvejus) ir teismo sprendimo dėl globos ar rūpybos nustatymo kopiją). Prašyme turi būti nurodytas paciento vardas, pavardė, gyvenamosios vietos adresas, telefono ryšio Nr. ir (arba) el. pašto adresas, jeigu prašymą teikia paciento atstovas, – ir atstovo vardas, pavardė, gyvenamosios vietos adresas, telefono ryšio Nr. ir (arba) el. pašto adresas. Paciento atstovas turi teisę gauti ligos istorijos išrašus ta pačia tvarka kaip ir pacientas, taip pat turi teisę susipažinti su kitais medicinos dokumentais, tiesiogiai susijusiais su paciento interesais.

5.2.4. Prašymas gali būti teikiamas tiesiogiai, paštu, per kurjerį arba elektroninių ryšių priemonėmis. Kai prašymas ligoninei teikiamas tiesiogiai, prašymą teikiantis asmuo privalo parodyti savo asmens tapatybę patvirtinantį dokumentą. Kai prašymas siunčiamas paštu ar per kurjerį, asmens tapatybę patvirtinančio dokumento ir kitų procedūros 5.2.3.p. nurodytų dokumentų kopijos ir išrašai turi būti patvirtinti notaro, konsulinio pareigūno arba seniūno, arba, jei prašymą teikiančiam asmeniui atstovauja advokatas, – advokato. Kai prašymas teikiamas elektroninių ryšių priemonėmis, asmens tapatybės dokumento pateikti nereikia, o prašymas ir prie jo pridedami dokumentai turi būti pasirašyti kvalifikuotu elektroniniu parašu arba pateikti elektroninių ryšių priemonėmis, užtikrinančiomis galimybę nustatyti prašymą teikiančio asmens tapatybę ir teksto vientisumą ir nepakeičiamumą. Jei prašyme nurodyta ne visa ir (arba) netiksli informacija ir (arba) prie prašymo pridėti ne visi procedūros 5.2.3.p. nurodyti dokumentai, ligoninė ne vėliau kaip per 5 darbo dienas prašyme nurodytu būdu nurodo ištaisyti trūkumus. Jei trūkumai neištaisomi per 10 darbo dienų, prašymas ir prašytojo sumokėta įmoka ne vėliau kaip per 5 darbo dienas nuo šio termino pabaigos grąžinami asmeniui.

5.2.5. Rašytinės informacijos teikimo paslauga suteikiama ne vėliau kaip per 10 darbo dienų nuo prašymo gavimo dienos ir tik įsitikinus, kad prašymas tinkamai užpildytas, pateikti visi dokumentai, kurie turi būti pateikti kartu su prašymu, ir už paslaugą sumokėta, išskyrus 5.1.3.4.p. nurodytus atvejus. Rašytinės informacijos teikimo paslaugos terminas pradedamas skaičiuoti nuo šios paslaugos apmokėjimo datos, o kai diagnozės ir gydymo aprašymai, vadovaujantis 5.1.3.4.p. nurodytais atvejais išduodami ligoninės lėšomis, – nuo tinkamai užpildyto prašymo ir visų dokumentų, kurie turi būti pateikti kartu su prašymu, gavimo dienos.

5.2.6. Kai ligoninė neturi prašomos rašytinės informacijos (neturi medicinos dokumentų apie pacientą ir jam suteiktas paslaugas), ji ne vėliau kaip per 5 darbo dienas nuo prašymo pateikti informaciją gavimo dienos apie tai informuoja pareiškėją raštu ir grąžina asmeniui sumokėtą įmoką.

5.2.7. Teikiamą rašytinę informaciją apie pacientą pasirašo ją rengęs gydytojas ir skyriaus vedėjas.

5.2.8. Rašytinę informaciją, neturint raštiško paciento sutikimo, nemokamai turi teisę gauti institucijos ir kitos įstaigos, kurioms Lietuvos Respublikos įstatymai suteikia teisę gauti konfidencialią informaciją apie pacientą. Informacijos apie pacientą valstybės institucijoms ir kitoms įstaigoms teikimo tvarką nustato Lietuvos Respublikos sveikatos apsaugos ministro 2018 m. lapkričio 21 d. įsakymas Nr. V-1328 „Dėl informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“.

**5.3. Informacijos teikimas valstybės institucijoms ir kitoms įstaigoms**

5.3.1. Informacija apie pacientą yra konfidenciali ir gali būti teikiama tik gavus raštišką paciento (jo atstovo) sutikimą (toliau – paciento sutikimas), išskyrus procedūros 5.3.4.p. ir 5.3.6 p. nurodytus atvejus.

5.3.2. Institucijos, norinčios gauti informacijos apie pacientą, ligoninei pateikia raštišką prašymą, pavedimą, sprendimą ar kitą dokumentą, kurį tokiais atvejais reikia pateikti pagal atitinkamų institucijų darbą reglamentuojančius teisės aktus, pasirašytą institucijos vadovo ar jo įgalioto asmens (toliau – Prašymas), arba su ligonine sudaro informacijos apie pacientą teikimo sutartį (toliau – Sutartis). Prašyme ir Sutartyje turi būti nurodomas informacijos apie pacientą gavimo teisinis pagrindas, teisėto tvarkymo sąlyga, naudojimo tikslas, prašomos gauti informacijos apie pacientą apimtis ir teikimo būdas.

5.3.3. Prie prašymo, išskyrus procedūros 5.3.4.p. nurodytus atvejus, turi būti pridėtas paciento sutikimas informaciją apie jį teikti informacijos apie pacientą prašančiai institucijai (paciento sutikimo originalas arba notaro ar kita Lietuvos Respublikos teisės aktų nustatyta tvarka patvirtinta jo kopija), atitinkantis šiuos reikalavimus:

5.3.3.1. išreikštas rašytine forma (kaip atskiras popieriuje spausdintas (surašytas) ir paciento pasirašytas dokumentas arba jo sudarytas elektroninis dokumentas, pasirašytas kvalifikuotu elektroniniu parašu);

5.3.3.2. nurodytas paciento vardas ir pavardė, asmens kodas (jei pacientas asmens kodo neturi – nurodyta paciento gimimo data);

5.3.3.3. nurodyta, kokiu tikslu ir kokią konkrečią informaciją apie pacientą pacientas sutinka, kad būtų pateikta informacijos apie pacientą prašančiai institucijai;

5.3.3.4. nurodytas paciento sutikimo galiojimo terminas ir paciento teisė savo sutikimą bet kuriuo metu atšaukti.

**5.3.4. Informacija apie pacientą gali būti suteikta neturint paciento sutikimo:**

5.3.4.1. sveikatos priežiūros įstaigoms, kuriose yra ar buvo gydomas, slaugomas pacientas, atliekama jo sveikatos ekspertizė ar pacientas užsiregistruoja sveikatos priežiūros paslaugoms gauti;

5.3.4.2. institucijoms, kontroliuojančioms sveikatos priežiūros paslaugų teikimą;

5.3.4.3. neveiksnių asmenų būklės peržiūrėjimo komisijoms jų funkcijoms vykdyti;

5.3.4.4. teismui, prokuratūrai, ikiteisminio tyrimo įstaigoms, Valstybės vaiko teisių apsaugos ir įvaikinimo tarnybai prie Socialinės apsaugos ir darbo bei kitoms institucijoms, kurioms tokią teisę suteikia Lietuvos Respublikos įstatymai.

5.3.5. Ligoninė turimą informaciją apie pacientą pateikia **ne vėliau kaip per 10 darbo dienų** nuo prašymo gavimo dienos arba per sutartyje nustatytą terminą. Informaciją apie paciento buvimą ligoninėje ikiteisminio tyrimo įstaigoms, kai šios vykdo dingusių asmenų paiešką, pateikiama nedelsiant, tačiau ne vėliau kaip kitą darbo dieną nuo prašymo gavimo dienos.

5.3.6. **Ligoninė informaciją apie pacientą pateikia savo iniciatyva (nesant Prašymo ar Sutarties) ir be paciento sutikimo šiais atvejais:**

5.3.6.1. teisėsaugos institucijoms apie sužalotus pacientus, kuriems žala galėjo būti padaryta nusikalstama veika;

5.3.6.2. valstybės vaiko teisių apsaugos ir įvaikinimo tarnybai turint duomenų apie galimą vaiko teisių pažeidimą, nurodytą Lietuvos Respublikos vaiko teisių apsaugos pagrindų įstatyme (psichologinis, fizinis, seksualinis smurtas prieš vaiką, vaiko nepriežiūra, apie likusius be tėvų globos nepilnamečius vaikus, būtinumą ginti nepilnamečių teises ir teisėtus interesus (dėl tėvų ligos, mirties, išvykimo ar dingimo, tėvų atsisakymo atsiimti vaikus iš gydymo įstaigų ar panašių priežasčių);

5.3.6.3. apie smurto artimoje aplinkoje pavojų patiriančius pacientus ir smurtą patyrusius pacientus– apskrities, kurioje yra paciento gyvenamoji vieta, specializuotos kompleksinės pagalbos centrui pagal Lietuvos Respublikos socialinės apsaugos ir darbo ministerijos interneto svetainės puslapyje „Smurto artimoje aplinkoje prevencija“ skelbiamą specializuotos kompleksinės pagalbos centrų sąrašą. Informacija pateikiama nedelsiant, bet ne vėliau kaip kitą darbo dieną nuo paciento kreipimosi į sveikatos priežiūros įstaigą (perduodami smurtą artimoje aplinkoje ar jo pavojų patiriančio paciento vardas, pavardė, telefono ryšio numeris ir elektroninio pašto adresas).

5.3.6.4. policijai apie smurtą patyrusį pacientą;

5.3.6.5. kitais Lietuvos Respublikos įstatymuose nustatytais atvejais.

5.3.7. Informacija apie pacientą gali būti pateikiama šiais būdais:

5.3.7.1. įteikiant institucijos įgaliotam asmeniui, tiesiogiai atvykusiam į ligoninę ir pateikusiam asmens tapatybę patvirtinantį dokumentą;

5.3.7.2. suteikiant informaciją apie pacientą žodžiu ikiteisminio tyrimo įstaigų, kai šios vykdo dingusių asmenų paiešką, įgaliotam asmeniui, tiesiogiai atvykusiam į sveikatos priežiūros įstaigą ir pateikusiam Prašymą bei parodžiusiam pareigūno tarnybinį pažymėjimą ar kitą dokumentą, patvirtinantį asmens tapatybę ir atstovavimą ikiteisminio tyrimo įstaigai.

5.3.7.3. siunčiant registruota pašto siunta;

5.3.7.4. siunčiant per Nacionalinę elektroninių siuntų pristatymo, naudojant pašto tinklą, informacinę sistemą;

5.3.7.5. jeigu yra galimybė, siunčiant per sveikatos priežiūros įstaigų integruotas informacines sistemas (į sritį, skirtą autentifikuotiems jos naudotojams);

5.3.7.6. elektroniniu paštu – tik tokiais atvejais, kai ligoninė ir institucija, gaunanti informaciją apie pacientą, naudoja dvipusius šifravimo raktus elektroninio pašto ryšiui koduoti (asimetrinis kodavimas) arba kai dokumentas su asmens duomenimis yra užrakinamas slaptažodžiu, kuris pateikiamas atskirai el. laiško adresatui arba asmeniui, kuriam perduodami asmens duomenys.

5.3.7.7. siunčiant kitais būdais, užtikrinančiais 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo.

**5.3.8. Telefonu informacija apie pacientą neteikiama.**

**6. Nuorodos (susiję dokumentai)**

6.1. Europos žmogaus teisių ir pagrindinių laisvių apsaugos konvencija (Žin., 1995; Nr. 40-987).

6.2. Lietuvos Respublikos civilinio kodekso XXXV skyriaus antrojo skirsnio 6.727, 6.728, 6.730, 6.735, 6.736, 6.737, 6.744 straipsniai su pakeitimais.

6.3. Lietuvos Respublikos pacientų teisių ir žalos sveikatai atlyginimo įstatymas (Žin., 1996, Nr. [102-2317](http://www3.lrs.lt/pls/inter/dokpaieska.showdoc_l?p_id=31932); 2009, Nr. [145-6425](http://www3.lrs.lt/pls/inter/dokpaieska.showdoc_l?p_id=359503)) su pakeitimais.

6.4. Lietuvos Respublikos sveikatos priežiūros įstaigų įstatymo (Žin., 1996, Nr. [66-1572](http://www3.lrs.lt/pls/inter/dokpaieska.showdoc_l?p_id=29546); 1998, Nr. [109-2995](http://www3.lrs.lt/pls/inter/dokpaieska.showdoc_l?p_id=68391)) su pakeitimais.

6.5. Lietuvos Respublikos sveikatos apsaugos ministro 2024 m. kovo 5 d. įsakymas Nr. V-288 „Dėl rašytinės informacijos, įskaitant ir konfidencialią, apie pacientą ir jam suteiktas paslaugas teikimo ir šios paslaugos apmokėjimo tvarkos aprašo patvirtinimo ir paciento teisės susipažinti su įrašais savo medicinos dokumentuose įgyvendinimo“ su pakeitimais.

6.6. Lietuvos Respublikos sveikatos apsaugos ministro 2018 m. lapkričio 21 d. įsakymas Nr. V-1328 „Dėl informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“.

**7. Dokumentacija**

7.1. Gydymo stacionare ligos istorija (F 003/a).

7.2. Paciento (paciento atstovo) informavimo lapas.

7.3. Susirašinėjimo dokumentų bylos.

**8. Paskirstymas**

8.1. Su šia procedūra ir jos keitimų projektais privalo susipažinti procesų šeimininkai, skyrių vedėjai, gydytojai, psichikos sveikatos slaugytojos, socialiniai darbuotojai.

**9. Priedai**

9. Priedas 1. Paciento (paciento atstovo) informavimo lapas.

Procedūros „Informacijos pacientui ir apie pacientą teikimas“

Priedas 1

**PACIENTO (PACIENTO ATSTOVO) INFORMAVIMO LAPAS**

Ligos istorijos Nr. \_\_\_\_\_\_\_\_\_\_\_\_\_\_\_\_\_

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gim. \_\_\_\_\_\_\_\_\_\_\_ m.

(paciento / paciento atstovo (pabraukti) vardas ir pavardė)

1. Susipažinau su VšĮ Rokiškio psichiatrijos ligoninės vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

2. Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

2. Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

3. Man paaiškintos tyrimų bei gydymo metodikų ypatybės bei galimos gydymo alternatyvos.

Sutinku su pateiktu diagnostikos ir gydymo planu

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

4. Sutinku /nesutinku (išbraukti netinkamą), kad informacija apie mano sveikatą ir gydymą būtų teikiama:

4.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.5.Kitiems asmenims \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

5. Sutinku / nesutinku (išbraukti netinkamą), kad man būtų pateikiama visa informacija apie mano (mano atstovaujamojo) sveikatos būklę, ligos diagnozę, medicinos tyrimų duomenis, gydymo metodikas ir gydymo prognozę, išskyrus įstaty­muose numatytus atvejus.

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

6. Sutinku / nesutinku (išbraukti netinkamą), kad būčiau įtrauktas į mokymo procesą.

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

7. Sutinku / nesutinku (išbraukti netinkamą), kad man būtų taikomi: intervencinis tyrimas / procedūros (pabraukti)

7.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

7.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

7.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

8. Patvirtinu, kad man suprantama forma yra paaiškinta, kodėl mano tolimesnis tyrimas ir gydymas ligoninėje nėra mediciniškai pagrįstas. Rekomendacijas tolimesnei sveikatos priežiūrai gavau / negavau (išbrauti netinkamą).

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)